‘गोशाला में बैंक बैलेंस न बनाएं, गायों की सेवा करें’
भागवत कथा में संत भीमाशंकर शर्मा ने कहा
भास्कर संवाददाता | मनासा
गायों की सेवा के लिए गोशालाएं खोलीं, सरकार से सहायता ली। लोगों से चंदा भी लिया फिर गोशालाआें की दशा खराब है। गोशालाओं को गायों की जेल और बैंक बैलेंस बना लिया है। गायों की सेवा करो, बैंक बैलेंस मत बनाओ।
यह बात संतश्री भीमाशंकर शर्मा ने कही। वे शनिवार को अल्हेड़ रोड के पास श्रीमद भागवत कथा में गोरक्षा का संदेश दे रहे थे। उन्होंने कहा हर परिवार एक-एक गाय सेवा के लिए पाले, गाय का दूध बच्चों को पिलाए और गाय को रोज हरी घास खिलाए। फिर देखिए घर में लक्ष्मी आएगी, बच्चे संस्कारवान बनेंगे, बड़ों का सम्मान करेंगे और उनकी बुद्धि तेज होगी। गाय में 33 करोड़ देवी-देवताओं का वास रहता है। गाय के गोबर में लक्ष्मी बसती है और गोमूत्र में गंगा का वास है। गाय के नाम पर राजनीति करने, जयकारे लगाने और सिर्फ गोशालाएं खोलने से गायें नहीं बचेंगी। गाय को बचाने के लिए गोसेवा के साथ पालन करना होगा।
संतान को अच्छी शिक्षा दें- पं. नागर
मनासा | कंजार्ड़ा में शनिवार को नानीबाई का मायरा कथा शुरू हुई। शोभायात्रा निकाली गई। पं. मिथिलेश नागर ने कहा परमात्मा का पाना है तो इंसान को चार ऋण का अपनाना होंगे। पहला पुत्र ऋण इसमें पिता को संतान को अच्छी शिक्षा देना चाहिए। दूसरा पितरों ऋण। श्राद्धपक्ष में दानपुण्य करें। तीसरा तर्पण कर सेवा कार्य करें व अंतिम चतुर्थ भूमि ऋणजिस भूमि पर जन्म लिया है, उसका कर्ज चुकाए।
बच्चों में भेदभाव ना करें
इंसान को अपने बच्चों में कभी भेदभाव नहीं करना चाहिए, चाहे लड़का हो या लड़की। हमारी माता-बहनें तो शुरू से ही भेदभाव का शिकार होती आई हैं। 18 साल जिस घर में रहती हैं उसे छोड़ अनजान व्यक्ति के घर जाती है। पिता बेटी को पराई कर देता है और ससुराल वाले कहते हैं बहू पराए घर से आई है लेकिन वह दोनों को अपना मानती है। एक बेटी दो कुलों की लाज रखती है, उनका उद्धार करती है। इसलिए बच्चों में समानता रहे।
कथा सुनने के लिए जुटी श्रद्धालुओं की भीड़। इनसेट : कथा सुनाते हुए संतश्री भीमाशंकर शर्मा।
hin_Deva awa_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva